5 - 8 кластар өсөн интернет-олимпиада һорауҙарына яуаптар

1. Мәҡәлдең дауамын яҙығыҙ: ***Белдең бер һүҙ, белмәһәң мең һүҙ.***
2. Телмәр эшмәкәрлегенең дүрт төрөн һанап китегеҙ?

***Уҡыу, тыңлау, яҙыу, һөйләү.***

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Пассив ҡулланылышлы һүҙҙәр- архаизмдар.**

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

***Антонимдар***

1. *Йырлай алмам* ***(I зат)*** *һинең йәмдәреңде,*

*Йәшәй алмам* ***(I зат)*** *йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым* ***(I зат)****.* (Р.Сафин) Ҡылымдарҙы табып, затын билдәләгеҙ.

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

***Бәйләүес.***

1. Тыныш билдәләрен ҡуйығыҙ, аңлатығыҙ: ***Ғилем- ҡош, аҡыл- ҡанат.***

***Эйә менән хәбәр икеһе лә бер үк һүҙ төркөмдәренән килеп, эйәнән һуң пауза яһалһа, улар араһында һыҙыҡ ҡуйыла.***

***Теркәүесһеҙ теҙмә ҡушма һөйләмдәр араһында өтөр ҡуйыла.***

1. *Болон сәскәләрен һыйпап үтәм,*

*Ҡапыл күрәм:алда балтырған.*

***Шул*** *(****күрһәтеү аламашы)*** *үләндең исемен* ***әллә нимә (билдәһеҙлек алмашы)***

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

***Инеш һөйләм йәйә эсенә алына, улар һөйләүсенең ҡарашын күрһәтеп, асҡлап килә.***

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

*Антонимдар.*

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

***Бер составлы, атама һөйләмдәр****.*

1. – Йә инде, Хөсәйен ағай өйҙә юҡ саҡта, **һыйыныр (сифат ҡылым)** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны(ҡушма ҡылым)**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?
2. Өмөтләнәм зәңгәр **(төҫтө белдерә)** һауаларҙан,

Өмөтләнәм зәңгәр**(төҫтө белдерә)** күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын **(предметтың күренешен белдерә)** кистәрҙән,

Өмөтләнәм яҡты**(предметтың күренешен белдерә)** таңдарҙан,

Өмөтләнәм ғорур **(предметтың билдәһен белдерә)** имәндәрҙән,

Өмөтләнәм нескә**(предметтың билдәһен белдерә**) талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?**(ф хәрефе)**

Б) Дәрес аҙағы ни менән бөтә? **(с хәрефе менән)**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **(7 ҡош йәҙә)**

15. ***Унлап, һигеҙләп*** һандарының төрөн билдәләгеҙ?

Сама һандары.

16. Биш баш умарта, ете дана китап. Билдәләнгән һүҙҙәр нисек атала?

Үлсәү йәки иҫәпләү һүҙҙәре.

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

***Рәүештәр***

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

***Ҡурай музыкаль инструмент булараҡ күтәреп ҡарауға еңел, ләкин унан сыҡҡан моң, көй, бигерәк тә башҡорт халыҡ көйҙәре, күңелгә тейә, уйландыра, йөрәкте яндыра. Шуға күрә көйө ишетеүгә ауыр тиҙәр.***

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

***Фразеологик берәмектәр***

20. *Айыу майы һөртөү* – мәғәнәһен аңлатығыҙ.

***Йәшереп алыу, урлау, сәлдереү.***